cyanic-selkie/wikianc huggingface dataset:
Գուրրեն Լագանն
Լիիրոն Լիթթներ
Լիիրոն Լիթթներ (リーロン・リットナ), Գուրրեն-դանի գլխավոր մեխանիկն է։ Շատ անգամ վերանորոգել է Գուրրեն Լագաննին։ Ունի ոչ ստանդարտ «կանացի» իմիջ (սակայն սյուժեն չի բացահայտում նրա սեռական կողմնորոշումը), շատ էլեգանտ է և սիրում է հաճոյախոսել տղամարդկանց։ Հաճախ Յոկոյին խորհուրդներ է տալիս։ Նույնիսկ ճգնաժամային իրավիճակներում կարողանում է հանգիստ և հավասարկշռված մնալ։ Սերիալի երկրորդ մասում հայտնագործում է զենք, որը կարող է Հակասպիրալայինին վնաս հասցնել։ Հաղթանակից հետո դառնում է Ռոսիուի օգնականը և տարիների ընթացքում արտաքնապես չի ծերանում։
Սեյուն Մասայա Օնոսական է։
Լորդ Գենոմ
Լորդգենոմ (ロージェノム), (Lord Genome), սերիալի առաջին կեսի գլխավոր անտագոնիստը, հայտնի է նաև որպես Սպիրալային արքա, շատ դաժան միապետ է, ով ստեղծել է կենդանամարդկանց հազարավոր տարիների ընթացքում Երկրի վրայի մարդկությունը համակարգորեն ոչնչացնելու համար։ Նրա կառավրության տակ է գտնվում Տեպպելինի՝ հսկայական ձագարաձև ամրոց-գանմենի, բանակը։ Նա սովորաբար ցուցադրվում է որպես մռայլ կերպար, բայկց կարող է նաև հասնել խենթության, հատկապես մարտի ընթացքում, որտեղ նա ցուցադրում է անմարդկային ուժ, դիմացկունություն և արագություն, ինչի մասին վկայում է այն փաստը, որ նա միայնակ, առանց գանմենի կարողացավ դիմակայել Լագաննի հարվածներին։ Երեխա ժամանակ Լորգենոմը մեծ սեր ուներ կենդանիների նկատմամբ, մինչև չգտավ Լագաննին նման գանմենի և սկսեց մարտնչել Երկիր ներխուժած Հակասպիրալայինների դեմ։ Նա դարձավ Հակասպիրալայինների դեմ ուղղավծ ուժերի հրամանատարներից՝ Սպիրալային ասպետներից մեկը։ Սակայն մարդկային ուժերի թվի պակասի պատճառով մարտը անհույս դարձավ, և Հակասպիրալայինները ի վերջո հայտնվեցին հենց Լորդգենոմի առջև և հոգեպես ու գիտակցաբար կոտրեցին նրան՝ ոչնչացնելով Տաճարային Տերրայի վրա գտնվող բոլոր մարդկանց։ Դրանից հետո նրանք օգտագործեցին նրա Լազերգանը Տաճարային Տերրան Տաճարային Լազերգանի վերածելու համար։ Դրանից հետո Լորդգենոմը սկսեց օգտագործել իր կենդանամարդկանց մարդկությունը գետնի տակ պահելու և դրա թիվը որոշակի շրջանակներում թողնելու համար։ Նա նաև ստեղծեց «Գեղեցկուհիների Գյուղը», ուր հավաքում էր այլ գյուղերից գողացված աղջիկներին՝ մարդկության ծնելուությունը կրճատելու համար։ Տարիների ընթացքում նա մի շարք երեխաներ ունեցավ այդ գյուղի աղջիկներից, սակայն բոլորին սպանում էր այն ժամանակ, երբ նրանք գիտակցություն էին ձեռք բերում։
Լորդգենոմի ծրագիրները խախտվում են, երբ ստեղծվում է Գուրրենճդանը, և նա ստիպված է լինում իր Լազերգանով կռվել Գուրրեն Լագաննի հետ՝ մարդկային հակամարտությանը վերջ տալու համար։ Այս մարտում Սիմոնը մահացու վիրավորվում Լորդգենոմին, և նա մեռնում է՝ հայնտելով, որ իր կործանումից հետո Հակասպիրալայինները անպայման կվերադառնան։ Յոթ տարի հետո Ռոսիուն վերականգնում է Լորգենոմի ուղեղը և դարձնում է այն բիոհամակարգիչ, որպեսզի ստանա նրա ունեցած բոլոր գիտելիքները։ Նա ի վերջո վերականգնում է իր նախկինում ունեցած անձնավորությունը և օգնում Հակասպիրալայինների դեմ կռվում։ Վերջին մարտում ինքնազոհություն է կատարում Մեգա-Գուրրեն-դանի հաղթանակը ապահովելու համար։
Սեյուն Նարուշի Իկեդան է։
Անձնական գանմեններն են․
Կործանիչ Տիմիրուֆ
Կործանիչ Տիմիրուֆ (チミルフ) Սպիրալային արքայի չորս կործանիչ գեներալներից առաջինն է։ Ներկայացնում է դասական Կրակի տարերքը։ Նա Վիրալի անմիջական ղեկավարն է և Մարդկության Արմատահանման Բաժնի արևելյան ճյուղի հրամանատարը։
Արտաքինից նման է մեծ, մարմնի լավ կառուցվածքով գորիլլայի։ Ձեռնամարտում օգտագործում է հսկայական մուրճանման զենք։ Շատ լավ հարաբերություններ ունի Ադինեյի հետ։ Զոհվեց 8-րդ սերիայում։
Սեյուն Կիյոյուկի Յանադան է։ Անձնական գանմենը Բյակկոն է, իսկ անձնական ռազմանավը՝ Մեգա-Գանձանը։
Նրբագեղ Ադինե
Նրբագեղ Ադինե (アディーネ), Սպիրալային արքայի միակ կին գեներալը։ Ներկայացնում է դասական Ջրի տարերքը։ Շատ լավ հարաբերություններ ունի գեներալ Տիմիրուֆի հետ, և Ցիտոմանդրան ու Գուամը հաճախ ձեռք են առնում նրան ու ենթադրում, որ նրանց հարաբերությունները ավելի լուրջ են, քնա պարզապես ընկերությունը։ Ադինեն բացատրում է իր ու Տիմիրուֆի ընկերությունը նրանով, որ Ցիտոմանդրան և Գուամը նրան վերևից են նայում, իսկ Տիմիրուֆը հարգում է նրան և վերավերվում որպես իրեն հավասար մարտիկի։ Տիմիրուֆի մահից հետո շատ է զայրանում է երդվում է վրեժխնդիր լինել նրա մահի համար։
Ադինեն արտաքնապես չի տարբերվում մարդուց, բայց ունի երկար կարիճի պոչ ու օձի աչքեր։ Նա ձախ աչքի վրա ակնակապ է կրում, միշտ հագնում է ազատ զգեստ և բարձր կրունկներով կոշիկներ։ Չափազանց էքսպրեսսիվ և իմպուլսիվ է և հաճախ իր զայրույթւ թափում է Վիրալի վրա, ում նա իր հովանավորության տակ է վերցնում Տիմիրուֆի մահից հետո։ Զոհվեց 12-րդ սերիայում։
Ադինեյի անունը հիմնված է ԴՆԹ-ի մաս կազմող Ադենին քիմիական միացության անվանումի վրա։ Նրա գանմեն Սեյրունի անունը վերցված է առասպելական Երկնագույն Վիշապ Սեյրուի անունից։
Սեյուն Միչիկո Նեյան է։ Անձնական գանմենը Սեյրունն է, իսկ անձնական ռազմանավը՝ Մեգա-Գանկայը։
Արագաշարժ Ցիտոմանդրա
Արագաշարժ Ցիտոմանդրա (シトマンドラ), Սպիրալային արքայի չորս գեներալներից մեկն է։ Տեպպելինի Օդային ուժերի հրամանատարն է, ներկայացնում է դասական Օդի կամ Քամու տարերքը։ Ադինեյի մահից հետո անձամբ գնում է Մեգա-Գուրրեն-դանի հետևից, սակայն ստիպված է լինում նահանջել իր Մեգա-Գանտեն ռազմանավի կրած լուրջ վնասվածքների պատճառով։ Մի ամիս անց, Մեգա-Գուրրեն-դանի՝ Տեպպելինի վրա հարձակվման վեցերորդ օրը զայրույթից խենթացած Գուամի հետ միասին մարտի է նետվում։  Զոհվեց 14-րդ սերիայում՝ Տեպպելինի ճակատամարտում։ Ցիտոմանդրայի անունը հիմնված է ԴՆԹ-ի բաղկացուցիչ ցիտոզինի ու Սալամանդեր տարերքի անվանումների վրա։ Նրա գանմեն Սուձակի անունը վերցված է առասպելական Ալ Թռչուն Սուձակույի անունից։
Սեյուն Ակիյո Սույաման է։ Անձնական գանմենը Սուձակն է, անձնական ռազմանավը՝ Մեգա-Գանտենը։
Անսասան Գուամ
Անսասան Գուամ (グァーム), Սպիրալային արքայի չորս գեներալներից մեկն է, ով մասնագիտանում է ցամաքային մարտում։ Ներկայացնում է դասական Երկրի տարերքը։
Սպիրալային արքային վերաբերվում է հարգանքով` ի տարբերություն մյուս գեներալների, որոնք արքային պաշտում են աստծո նման։ Հավանաբար ունի շատ այլասերված մտածելակերպ, քանի որ հենց նա է ակնարկներ անում Տիմիրուֆի ու Ադինեյի միջև եղած հարաբերությունների վերաբերյալ։ Սպիրալային արքայի չափ ծեր է և այդ պատճառով թույլ է տալիս իրեն արհամարանքով նայել մնացած գեներալներին, իսկ հատկապես՝ Ցիտոմանդրային, անվանելով նրան «երկու հարյուր տարեկան փսլնքոտ», ինչով ակնարկում է, որ նա բավականին  ծեր է, որ նրա համար երկու հարյուր տարին ոչինչ չարժենան։
Այն բանից հետո, երբ Գումին հաջողվեց գերեվարել Մեգա Գուրրեն-դանի անդամներին, նա Նիային պատմում է, թե ինչու է նրա հայրը հրաժարվեր իր դուստրից և առաջարկում է աղջկան դառնալ «Գեղեցկուհիների Գյուղի» ավագը։ Նիան նրան մերժում է, և Գուամը ստիպված է լինում նահանջել այն բանից հետո, երբ Մեգա Գուրրեն-դանի անդամները փախչում են և հարձակում են գործում նրա վրա։
Դրանից մի ամիս անց, Մեգա Գուրրեն-դանի՝ Տեպպելինի վրա հարձակման վեցերորդ օրը Գումը միանում է Ցիտոմանդրային և նրանք երկկողմանի հարձակում են գործում Մեգա Գուրրեն-դանի վրա՝ օգտագործելով իրենց ռազմանավերը։ Ցիտոմանդրայի Մեգա-Գանտենի կործանումից հետո Գուամը օգտագործում է Տեպպելինի ուժերը՝ իր ռազմանավով հսկայական տորնադո ստեղծելու համար։ Սակայն, երբ Գուրրեն Լագաննը ստորգետնյա թունել է փորում և շաղափող ճեղքում է ռազմանավը, Գուամը նույնպես ընկնում է շաղափի տակ և զոհվում։
Արտաքնապես նման է զրահապատ կոկորդիլոսի։ Parallel Works շարքի 8-րդ վիդեոյում բացահայտվում է, որ Գուամը ժամանակին եղել է Սպիրալային արքայի անձնական գազանիկը, ինչպես Բուտան՝ Սիմոնի։
Գուամի անունը հիմնված է ԴՆԹ-ի բաղկացուցիչ գուանինի անվանման և Գնոմ տարերքի վրա։ Նրա Գենբեր գանմենի անունը վերցված է առասպելական Սև Կրիա Գենբուի անունից։
Դայակկա Լիթթներ
Դայակկա Լիթթներ (ダヤッカ・リットナー), անցյալում Րիտոնա գյուղի առաջնորդն էր, սակայն հեռացավ գյուղից երբ Րիտոնայի բնակիչների մեծ մասը միացավ Գուրրեն-դան թիմին։
Նրա անձնական գանմենը Դակյակկայզերն է, սակայն այն բանից հետո, երբ Գեւրրեն-դանը գրավում է Մեգա-Գանձանը, նա ստանձնում է Մեգա-Գուրրենի կապիտանի պաշտոնը մարտերի ընթացքում, իսկ Կիյոն կառավարում է նրա Դայակկայզեր գանմենին։ Սերիալի երկրորդ կեսում ցուցադրվում է, որ Դայակկան նշանակվել է Կամինաքաղաքի Սննդի նախարարության ղեկավար, ամուսնացել է Կիյոյի հետ և ունեցել աղջիկ։ Երբ Երկրին սպառնում է Հակասպիրալայինը, Դայակկան թողնում է իր պաշտոնը և վերադառնում է Մեգա-Գուրրեն-դան։
Սեյուն Դաիկի Նակամուրան է։
Անձնական գանմեններն են․
Գիմի Ադայ
Նիայի անհետացումից հետո Սիմոնը Շաղափ-բանալին հանձնում է Գիմիին, իսկ վերջաբանում մենք տեսնում ենք նրան և Դարիին ոչ միայն որպես Գրապարլների հավաքականի գլխավորների, այլև որպես Գուրրեն Լագաննի նոր օդաչուների։
Սեյուն Տակակո Հոնդան է։
Անձնական Գանմեններն են․
Դարի Ադայ
Դարի Ադայ (ダリー・アダイ), Ադայ գյուղի բնակիչ աղջիկներից է, ում մասին հոգ էր տանում Ռոսիուն։ Նա Գիմիի երկվորկյակ քույրն է ու շատ կապված է վերջինիս հետ։ Նրա անունը ծագել է ճապոներեն «ձախ» (左 հիդարի) բառից։ Երբ նա երիտասարդ աղջիկ էր, նա շատ ամաչկոտ ու լուռ էր, ու ամբողջ օրն անցկացնում էր տիկնիկով խաղալով, որն միշտ իր հետ էր տանում։ Անիմեի երկրորդ մասում նա դարռնում է ավելի համարձակ ու հետևում է թողնում իր նախկին բնավորությունն ու պահվածքը։ Որպես Գրապարլի օդաչու, նա շատ զգույշ է, հանգիստ ու ընկալող ու, ի տարբերություն Գիմմիի, իր գործողություններն անելիս նա լավ է մտածում ու ամեն ինչ պլանավորում է։
Վերջաբանում մենք նրան տեսնում ենք Գիմմիի կողքին, ոչ միայն որպես Գրապարլների հավաքականի գլխավորների, այլև Գուրրեն Լագաննի նոր օդաչուներ։
Սեյուն Շիզուկա Իտոն է։
Անձնական Գանմեններն են․
Կիյո Լիթթները
Կիյո Լիթթները (キヨウ・リットナー) (ծննդյան անունը․ Կիյո Բաչիկա (キヨウ・バチカ), «Սև Եղբայրության» անդամներից մեկն է, քույրերից ավագը։
Վեցերորդ սերիայում, գանմենի հետ կռվելիս նա ցույց է տալիս իր ամբողջ ուժը։ Նա օգնում էր Մեգա-Գուրրենի սենյակի վերահսկողությանը մինչև 13-րդ սերիան։ Երբ նա սկսեց առաջին գծում օգնական աշխատել, սկսեց փորձարկել Դայակկայի Դայակկայզեր Գանմենը, որը նա սկսեց օգտագործել միայն երբ Դայակկան դարձավ Մեգա-Գուրրենի նավի առաջնորդը։
Բավական ժամանակ անց պարզվում է որ Կիյոն ու Դայակկան ամուսնացել են ու Կիյոն լույս աշխարհ է բերել Աննա անունով աղջկա։ Աննան այն նորածինն է,ր ով մարդկությանը հասցրեց մեկ միլիոնի, ու այդ ժամանակ էլ գործի գցվեց Մարդկության Արմատահանման  Համակարգը։
Մանգայում նա, Կիտանը, ու նրանց քույրերը ավելի շուտ են հայտնվում պատմությունում ու Սիմոնին հայտնում են, որ իրենց գյուղը ` Բաչիկան, ամբողջովին կործանվել է։
Կինոն Բաչիկա
Կինոն Բաչիկա (キノン・バチカ), «Սև Եղբայրության» անդամներից մեկն է` միջնեկ քույրը։ Այն բանից հետո, երբ Մեգա-Գուրրենը գրավում է  Մեգա-Գանձանը, նա ստանձնում է աշտարակի ու ռադարի կառավարումը։ «Սև Եղբայրության» ամենալուռ և խելացի անդամն է։ Սերիալի երկրորդ մասում նա դառնում է Ռոսիուի օգնականներից մեկը։ Այն բանից հետո, երբ  Սիմոնը սկսում է պաշտպանել քաղաքը Գուրրեն Լագաննի միջոցով, նույնիսկ մահապատժի դատապարտվելուց հետո, Կինոնը Սիմոնին Գուրրեն Լագաննով փախչել չթողնելու համար ինքն իր վրա պայթուցիկներ է տեղադրում և դառնում Գուրրեն Լագաննի երկրորդ օդաչուն։ Հետագայում պարզվում է, որ Կինոնի՝ Ռոսիուին հետևելու որոշումը միայն վերջինիս հանդեպ իր զգացմունքներից չէր որ կախված էր, այլ որովհետև նա ականատես էր եղել Ռոսիուի տարած դժվարություններին։ Սիմոնի օգնությամբ Ռոսիուին ինքնասպան լինելուց կանգնեցնելուց հետո, նա մնում է Երկրի վրա Ռոսսիուին Կամինաքաղաքի կառավարման մեջ աջակցելու համար։
Սեյուն Կանա Ուեդան է։
Կիյալ Բաչիկա
Կիյալ Բաչիկա (キヤル・バチカ), «Սև Եղբայրության» անդամներից մեկն է` կրտսեր քույրը։ Ուրախ է և երբեք չի տխրում։ Ինչպես Կիյոն, մինչև 13-րդ սերիան նա նույնպես Մեգա-Գուրրենի սենյակի անվտանգությանն էր հետևում։ Երբ նա սկսեց առաջին գծում փորձարկումներին օգնել, ստեղծեց Կիյալունգան (անունը ստեղծված է իր անունից), որը կարողանում էր փոխակերպվել վահանի։
Սերիալի երկրորդ մասում ապրում է Կիյոյի ու Դայակայի հետ։ Քննադատում է Ռոսիուի որոշումները, սակայն վերջին իրադարձություններում կարևոր դեր չի խաղում։
Սեյուն Կանա Ասումին է։ Անձնական գանմենը Կիյալունգան է։
Ծեր Կոկո
Ծեր Կոկո (ココ爺), խորհրդավոր, լուռ մարդ է, ով վեցերորդ սերիայում Գուրրեն-դանին ուղեկցում էր դեպի տաք աղբյուրներ։ Թեև նա խմբին տանում է դեպի Կենդանամարդկանց ծուղակը, նա հետագայում օգնում է Կամինային։ Հետո նա բռնվում է Մեգա-Գուրրեն-դանի կողմից, սկսում է հետևել նրանց, բայց թիմի անդամները կարծես նրան չեն էլ նկատում։ Նրան նկատելը անհավատալիորեն դժվար է, ինչը երևում է տասնմեկերորդ սերիայում՝ Նիային փրկելու գործընթացի ժամանակ։ Սերիալի երկրորդ մասում բացահայտվում է, որ նա իրականում Կենդանամարդ է, ով պատասխանատու էր Նիային անվտանգության համար, ու շարունակում էր նրան հոգ տանել նույնիսկ այն ժամանակ, երբ նա այլևս արքայադուստ չէր։
Ծեր Կոկոյի ձայնը լսվում է միայն մեկ անգամ ` վերջին սերիայում, երբ Նիան գալիս ու նրան է ցույց տալիս իր հարսանեկան զգեստը։
Սեյուն Նոբույուկի Հիյաման է։
Զոշի Կանայի
Զոշի Կանայի (ゾーシィ・カナイ), հայտնվում է յոթերորդ սերիայի վերջում որպես Մեգա-Գուրրեն-դանի նոր լրացուցիչ անդամ։ Նրա ամենաճանաչելի որակը/հատկությունը իր ծխելու հանդեպ ունեցած հակումն է, որը գրեթե ամբողջությամբ բացակայում է մյուս բոլոր հերոսների մոտ։ Նրա Գանմենի անունը Սոզոշին է։ Զորթին մահանում է Հակասպիրալայինների դեմ տաիեզերական կռվի ժամանակ։ Այնուամենայնիվ, ֆիլմում նրա մահը չեղյալ է հայտարարվում։
Սեյուն Տակաֆումի Կավաֆամին է։
Անձնական գանմեններն են․
Այրակ Կոիգա
Այրակ Կոիգա (アイラック・コイーガ), Մեգա-Գուրրեն-դանի անդամներից մեկն է։ Նա կառավարում է այն գանմենը, որը Յոկոյի հրաձգային հարթակն է։ Այրակի գանմենի անունը Էյնզեր է։ Այրակը նույնպես մահացել է Հակասպիրալայինների դեմ տիեզերական կռվի ժամանակ։ «Գուրրեն Գակուհենում» նա Կիտանի հերթափոխներից մեկն է։
Անիմեի վերջաբանում ցուցադրվում է Այրակի գերեզմանը Մեգա-Գուրրեն-դանի մյուս բոլոր զոհված անդամների գերեզմանների կողքին։
Սեյուն Դայսուկե Կիրիին է։
Անձնական Գանմեններն են․
Քիդդ Կոիգա
Քիդդ Կոիգա (キッド・コイーガ), Մեգա-Գուրրեն-դանի նոր անդամներից մեկն է։ Նրա գանմենը ` Քիդդ Նաքլը, թշնամուն հաղթելու համար գործածում է երկու ատրճանակ։ Քիդդը նույնպես մահացել է Հակասպիրալայինների դեմ տիեզերական կռվի ժամանակ։ Այնուամենայնիվ, ֆիլմում նրա մահը չեղարկված է։
Սեյուն Տակաշի Կոնդոն է։
Անձնական Գանմեններն են․
Բուկասա երկվորյակներ
Ջորգան Բակուսան (ジョーガン・バクサ) և Բարինբո Բակուսան (バリンボー・バクサ) Մեգա-Գուրրեն-դանի կատաղի երկվորյակներն են։ Նրանք կառավարում են երկերասանի գանմեն Զույգ Բոուկունը։ Երկվորյակները սովորաբար գործածում են միավանկ արտահայտություններ։ Նրանք հիմնականում կրում են տարբեր գունազարդմամբ ակնոցներ, Ջորգանը հիմնականում կրում է կարմիր, իսկ Բարինբոն ` կապույտ երանգի ակնոցներ։ Սերիալի երկրորդ կեսում նրանք դառնում են Հասարակության հետ կապերի բաժնի տնօրենները ու մարդկանց հաշվառման համար պատասխանատուները։ Ջորգանն ու Բարինբոն նույնպես մահացել են Հակասպիրալայինների դեմ տիեզերական կռվի ժամանակ, երբ փորձում էին փրկել Դարիին ու Գիմիին։ Չնայած դրան, ֆիլմում նրանց մահը չի ցուցադրվում։
Վերջաբանում ցուցադրվում են նաև Ջորգանի ու Բարինբոյի գերեղմանաքարերը։
Բարինբոյի սեյուն Կոուզոու Դոուզական է, Ջորգանի սեյուն՝ Գո Շինոմիյան է։
Անձնական Գանմեններն են․
Մաքքեն Յոկին
Մաքքեն Յոկին (マッケン・ジョーキン), լռակյաց մարդ է, բայց Մեգա-Գուրրեն-դանի ամենակարևոր անդամներից է։ Չնայած նրան, որ նա թիմի կարևոր անդամներից է, նա անիմեում բավականին քիչ է հայտնվում։ Նա ունի իր սեփական գանմենը ` Մոշոգանը։
Սերիալի երկրորդ կեսում  պարզվում է, որ Մաքքենն ամուսնացել է Լեյթեի հետ ու ունի երեք երեխա։ Ցավոք, Մակկենը նույնպես մահանում է Հակասպիրալայինների դեմ տիեզերական կռվի ժամանակ։ Վերջաբանում ցուցադրվում է նրա գերեզմանաքարը՝ թրի տեսքով։ Սակայն ֆիլմում նրա մահը չեղարկվում է։
Սեյուն Կացույուկի Կոնիշին է։
​Լեյթե Ջոկին
​Լեյթե Ջոկին (レイテ・ジョーキン), Մեգա-Գուրրեն-դանի գլխավոր ինժեները ու Լիիրոնի անմիջական ենթական է։ Նա լավ ավտոմեխանիկ է ու հանդիսանում է Լիիրոնի անմիջական ենթական։ Նրա հիմնական պարտականությունը Մեգա-Գուրրենի շարժիչի աշխատանքին հետևելն է։ Նրա անձնական հատկանիշներից մեկն այն է, որ նա գրեթե միշտ շրջում է ծխախոտով։
Սերիալի երկրորդ մասում, Լեյթեյի դերի կարևորթւոյւնը համեմատաբար ընդլայնվում է։ Նա ամուսնանում է Մաքքենի հետ ու ունենում երեք երեխա։ Լեյթեն ու Մաքքենը մեխանիկական սարքավորումների սպասարկման փոքր բիզնես են հիմնադրում։ Նա ու Մաքքենը մեծ հավատ ունեն Սիմոնի ու Մեգա-Գուրրեն-դանի մյուս բոլոր անդամների հանդեպ, ինչն էլ նրանց թույլ է տալիս հակառակվել Ռոսիույի կամքին ու Մեգա-Գուրրեն-դանի անդամների համար վերականգնել նրանց գանմեններին՝ տեղադրելով դրանց մեջ հատուկ սպիրալային շարժիչներ, ինչը նրանց թույլ կատար վնասել Մագաննին։ Լեյթեն նաև կարողանում է վերականգնել Գուրրեն Լագաննի շարժիչը, որի շնորհիվ այն հասնում է փրկարարական տիեզերանավին, սակայն հրաժարվում է մասնակցել Երկրի համար ճակատամարտում և մնում է Երկրի վրա հանուն իր երեք երեխաների։ Երբ Մեգա-Գուրրեն-դանը ձևափոխվում է, նա ստանձնում է իր նախկին պաշտոնը և աշխատում որպես Սուպեր-Գալակտիկական Մեգա-Գուրրենի ինժեներ։
Ի վերջո Լեյթեի պատմությունն ավարտվում է երբ նա դառնում է Գուրրեն Լագաննի տասնչորդ օդաչուներից մեկը և մասնակցում է Հակասպիրալայինի դեմ գլխավոր մարտում թե՛ հանուն Մաքքենի վրեժը լուծելու և թե՛ Տիեզերքը վտանգից փրկելու համար։
Սեյուն Տակակո Հոնդան է։
Կառավարության անդամներ
Մեգա-Գուրրեն-դանի անդամներից մի քանիսը սերիալի երկրորդ մասում դառնում են կառավարության անդամներ և հիմնականում ղեկավարում քաղաքի ադմինիստրատիվ կազմակերպությունները կամ ռազմական բաժանումները։ Սակայն նրանցից բացի սերիալի երկրորդ ամսում հայտնվում են նաև մի քանի այլ նոր հերոսներ։
Սերիալի կառուցվածքը
Սերիալի կենտրոնական գաղափարը այսպես կոչված սպիրալային էներգիայով սնվող կենդանի էակների զարգացման և բազմացման հատկությունն է։ Բոլոր կենդանի էակները ունեն այդ հատկությունը, բայց դրանով հատկապես օժտված են մարդիկ։ Այլոմոլորակային զարգացած քաղաքակրթություններից մեկը որոշեց, որ անսահմանափակ զարգացումը կբերի Տիեզերքի կործանմանը և, իր սեփական զարգացումը զոհաբերելով, իրեն մտցրեց ստազիսային վիճակի մեջ՝ իր իսկ սեփական մոլորակի վրա։ Ինքնազոհությունից բացի՝ այս քաղաքակրթույունը սկսեց նաև բռնությամբ սահմանափակել այլ սպիրալային քաղաքակրթությունների զարգացումը, ինչի համար էլ անվնավեց հակասպիրալայիններ (対螺旋〔アンチスパイラル〕Տայրասեն (Անտիսուպայրարու))։ Երկիրը իր զարգացման ընթացքում նույնպես բախվեց հակասպիրալայինների հետ։ Նրանց դեմ մարտնչելու համար սպիրալային ասպետները (մարդիկ, որոնք ի զորու էին կառավարելու և օգտագործելու «Սպիրալի Ուժը») ստեղծեցին մարտական մեքենաներ, որոնք կոչվեցին գանմեններ (顔面 Գանմէն, դեմք)։ Գանմենը կարող է աշխատել թե՛ էլեկտրականություն օգտագործելով և թե՛ սպիրալային էներգիայի (էներգակիրը և աղբյուրը ռոբոտին կառավարողն է) հիման վրա։ Վերջինիս առկայության դեպքում գանմենի հնարավորությունները զգալիորեն շատանում են։ Կռվի ընթացքում մարդիկ պարտություն կրեցին․ Լուսինը տեղափոխվեց հարևան տիեզերական հարթություն, իսկ դրա փոխարեն տեղադրվեց սպիրալային ասպետների գլխավոր ռազմանավը՝ «Տաճարային Տերրան» (անգլ․՝Cathedral Terra), որը հակասպիրալայինների կողմից փոփոխվել էր և վերածվել մարդկանց ինքնավար ոչնչացման համակարգի։ Համակարգի ակտիվացումը տեղի է ունենում այն պահին, երբ մարդկային բնակչության թիվը հասնում է 1 000 000-ի։ Ոչնչացումը կատարվում է թե՛ բջջային սարքերի միջոցով, թե՛ «լուսնի» (տիեզերանավի) և երկրի կառավարվող բախման արդյունքում։ Ասպետներից մեկը՝ Լորդգենոմը (ロージェノム Րո։Դզէնոմու, Lord Genome), դառնում է «Սպիրալային Արքա» (螺旋王 Րասէն Օ։)։ Բիոտեխնոլոգիաներ օգտագործելով՝ նա ստեղծում է մարդկանց և կենդանիների խառնուրդներ՝ կենդանամարդկանց (անգլ․ beastman), որոնք օժտված են բարձր մարտական հատկանիշներով, բայց անպտուղ են (զուրկ են սպիրալային էներգիայից և բազմանալու կարողությունից)։ Նոր զորքերի օգնությամբ նա մնացած մարդկանց պահում է գետնի տակ՝ ողջ մնալու համար բավական, բայց հակասպիրալային մեխանիզմների ակտիվացման համար անբավարար քանակների շրջանակներում։ Այս ռեժիմով Երկիրը գույություն ունի բավականին երկար ժամանակ. կենդանամարդիկ հարձակվում են մարդկանց համայնքների վրա՝ ոչնչացնելով նրանց ավելցուկը և նրանց, ովքեր փորձում են դուրս գալ մակերես։
Անիմե ֆիլմերը
Գուրրեն Լագանն։ Մանկության ավարտը (Gurren Lagann The Movie։ Childhood's End (劇場版 天元突破グレンラガン 紅蓮篇 Gekijōban Tengen Toppa Gurren Lagann Gurren-Hen) անվանվամբ անիմացիոն ֆիլմը լույս է տեսել 2008 թ․ սեպտեմբերի 6-ին ճապոնական կինոթատրոններում և DVD տեսքով։ Ֆիլմի ռեժիսոր է հանդիսացել Հիրոյուքի Իմաիաշին, իսկ սցենարը գրել է Կազուքի Նաքաշիման։ Ֆիլմը հանդիսանում է սերիալի առաջինից մինչև տասնհինգերորդ սերիաների միաձուլումը, որը ընդգրկում է շուրջ 20 րոպե նոր անիմացված տեսարաններ։ Ֆիլմի թողարկման հետ մեկտեղ Gainax-ը թողարկել է Gurren Lagann Parallel Works կոչվող երաժշտական տեսահոլովակների հավաքածուն, որը ընդգրկում է Գուրրեն Լագաննի հերոսների մասին ալտերնատիվ պատմություններ, որոնք տեղի են ունենում օրիգինալ սաունդթրեքերի ներքո։ Երկրորդ ֆիլմը՝ Գուրրեն Լագանն։ Երկնքի Լույսերը Աստղերն են (Gurren Lagann The Movie։ The Lights in the Sky are Stars (劇場版 天元突破グレンラガン 螺巌篇 Gekijōban Tengen Toppa Guren Lagann Lagann-Hen, Tengen Toppa Gurren Lagann The Movie։ The Spiral Stone Chapter) անվանումով ճապոնական կինոթատրոններում լույս է տեսել 2009 թ․ ապրիլի 25-ին։ Երկու ֆիլմերի համար էլ Շոկո Նակագավան երգել է թեմատիկ երգերը․ "Tsuzuku Sekai" (続く世界, «Շարունակվող Աշխարհ») երգը Մանկության Ավարտի և "Namida no Tane, Egao no Hana" (涙の種、笑顔の花, «Տխրության Սերմերը, Ժպիտների Ծաղիկները») երգը Երկնքի Լույսերը Աստղերն են-ի համար։ Տակու Իվասակին վերադարձավ ֆիլմի երաժշտությունը գրելու համար։
Մանգան
Tengen Toppa Gurren Lagann մանգան, որը նկարազարդել է Կոտարո Մորին, սկսեց լույս տեսնել 2007 թ․ Media Works-ի Dengeki Comic Gao! ամսագրում։ Մանգայի թողարկումը Dengeki Comic Gao!-ում դադարեցվեց 2008 թ․ ապրիլին, երբ ամսագրի թողարկումը նույնպես դադարեցվեց, բայց 2008 թ․ Հունիսին այն շարունակեց լույս տեսնել արդեն Dengeki Daioh ամսագրում, և Ճապոնիայում ավարտվեց 2013 թ․ Հունիսի 27-ին։ Bandai Entertainment-ը լիցենզավորեց մանգան և թողարկեց այն անգլերենով Հյուսիսային Ամերիկայում (միայն մինչև վեցերորդ հատորը)։ Մանգայի պատմությունը նման է սերիալի սյուժեին, սակայն իրադարձությունների ընթացքում կան որոշ փոփոխություններ և հավելյալ պատմություններ, որոնք ավելի պարզ են դարձնում անիմեում առկա բացթողումները, օրինակ լուսաբանվում են Դայակկայի և Կիյոյի հարաբերությունները։ Tengen Toppa Gurren Lagann։ Gurren Gakuen-hen (天元突破グレンラガン −紅蓮学園篇−) սփին-օֆֆ մանգան թողարկվել է Comp Ace-ում 2008 թ․ օգոստոսից մինչև 2009 թ․ հունվարը։ Մանգան պատմում է օրիգինալ մանգայի հերոսների մասին, բայց տեղափոխում է նրանց զուգահեռ իրականությունում գտնվող դպրոց։ Մանգայում Սիմոնը իր ընկեր Կամինայի և մանկության ընկերուհի Յոկոյի հետ սովորում է Մեգա-Գուրրեն Ակադեմիայում (ダイグレン学園 Դաի Գոիրրեն Գակուեն)։ Սիմոնը, ով ապրում է քարուքանդ բնակարանում, երազում է ավելի լավ կյանքով ապրել և հանդիպում է առեղծվածային Նիային, երբ մի օր վերջինս իջնում է աստիճաններով։ Աղջկան միանգամից դուր է գալիս Սիմոնը և նա հայտարարում է, որ նա իր ամուսինն է։ Կամինայի համար Նիան դառնում է մեկ այլ «եղբայրիկ», քանի որ նրանք նման են իրենց տաքարյունությամբ։ Նիան ընդունվում է Մեգա-Գուրրեն Ակադեմիա, և նրանք երեքով սկսում են պայքարել Տեպպելին Ակադեմիայի աշակերտների հետ, որոնք ուզում են Նիային հետ վերադարձնել նրա հորը՝ իրենց տնօրենին։ Մեկ այլ սփին-օֆֆ մանգա Tengen Toppa Gurren Lagann 4-koma Kingdom։ Yoko no Oheso-hen (天元突破グレンラガン4コマKINGDOM ヨーコのおヘソ編 Tengen Toppa Gurren Lagann 4-panel Kingdom։ Yoko's Belly Button Chapter) անվանվամբ լույս էր տեսել 2008 թ․ Futabasha-ում և իրենից ներակայացնում է տարբեր կարճ պատմությունների հավաքածու։
Համակարգչային խաղերը
Tengen Toppa Gurren Lagann Chōzetsu Hakkutsu ONLINE (天元突破グレンラガン 超絶発掘ONLINE, բառաց. "Tengen Toppa Gurren Lagann: Առաջնակարգ Հողափորում Օնլայն") խաղը մշակվել է Konami-ի կողմից։ Խաղացողը իր վրա է վերցնում շաղափողի դերը և փորում է հողը հարստություններ գտնելու համար։ Խաղում կա նաև շաղափների խանութ, որտեղից կարելի է գնել տարատեսակ շաղափներ, և որի տերը օրիգինալ կերպար Ասակին է։ Խաղի թողարկումը արգելվեց դեռ բետա-թեստի ժամանակ, քանի որ խաղի տեղադրումը համակարգչի վրա ամբողջովին ավերեց Windows համակարգը։ Konami-ն նույնիսկ ստիպված էր 500 ԳԲ-անոց արտաքին hard drive-եր ուղարկել բետա-թեստերներին, որպեսզի նրանք կարողանային պահպանել իրենց ֆայլերը համակարգերի փոփոխման ժամանակ։ 2007 թ․ Հոկտեմբերի 25-ին լույս տեսավ ևս մի խաղ Nintendo DS համակարգի համար, որը պարունակում էր ոչ միայն օրիգինալ սերիալի հերոսներին, այլ նաև ուներ մեկ այլ հավելյալ գլուխ, որը հանդիսանում էր նախապատվերային բոնուս։ 2010 թվականի Հունիսին Gainax-ը վերականգնեց սերիալին վերաբերող համակարգչային խաղերի իրավունքները Konami-ից, որը թույլատրել էր Banpresto-ին ընդգրկել խաղը իր վերջին 2nd Super Robot Wars Z։ Destruction Chapter հավաքածուի մեջ։
Երաժշտությունը
Սերիալի գլխավոր ետին պլանի երաժշտության կոմպոզիտոր է հանդիսանում Տակու Իվասակին։ Դրանից բացի օգտագործված են նաև չորս թեմատիկ երգեր՝ մեկ բացող թեմա (օփենինգ) և երեք եզրափակիչ թեմաներ (էնդինգ)։ Օփենինգը "Sorairo Days" (空色デイズ Սորաիրո Դեիզու բառ.՝ «Երկնագույն Օրեր») երգն է՝ Շոկո Նակագավայի կատարմամբ։ Տասնյոթերորդ սերիայից սկսած երգի առաջին մասի ու կրկներգի փոխարեն օգտագործվում են երկրորդ մասն ու կրկներգը։ Առաջինից մինչև տասնհինգերորդ սերիաների համար էնդինգ էր հանդիսանում High Voltage-ի "Underground" երգը։ Տասնվեցերորդ սերիայի համար օգտագործվել էր Շոկո Նակագավայի "Happily Ever After" երգը։ Տասնյոթերորդից քսանյոթերորդ սերիաներում հնչել է Afromania-ի "Minna no Peace" (みんなのピース Միննա նո փիսո, «Բոլորի Խաղաղությունը») երգը։
Tengen Toppa Gurren Lagann Character Song ժողովածուն թողարկվել է 2007 թվականի Հուլիսի 25-ին Aniplex-ի կողմից, և ընդգրկում է սերիալի գլխավոր հնչունավորող խմբի՝ Տեցույա Կակհիրայի (Սիմոն), Կացույուքի Քոնիշիի (Կամինա) և Մարինա Ինոուեի (Յոկո) պատկերային երգերը, որոնցից վերջինը հասանելի է նաև Dance Dance Revolution SuperNOVA 2 երաժշտական խաղում։ Սրա հետ մեկտեղ լույս են տեսել նաև մի-քանի ալբոմներ, որոնք հիմնականում բաղկացած են բեքգրաունդային երաժշտությունից։
Մրցանակները
Գուրրեն Լագանն անիմե սերիալը արժանացել է 2007 թ․ Japan Media Arts Festival-ի Excellence Prize մրցանակին։ Ռեժիսոր Հիրոյուքի Իմաիշին իր՝ անիմեի վրա աշխատելու տարում 12-րդ Animation Kobe փառատոնին ստացել է անձնական "Personal Best" մրցանակը։ 2008 թվականին Tokyo International Anime Fair-ում անցկացվող 7-րդ Tokyo Anime Awards մրցանակաբաշխության ընթացքում Գուրրեն Լագաննը արժանացավ "Best Television Production" մրցանակին։ Դրա հետ մեկտեղ "Best Character Design" մրցանակը տրվեց հերոսների դիզայներ Ացուշի Նիշիգորիին։
Կատեգորիա:Անիմեներ այբբենական կարգով Կատեգորիա:Մանգաներ
Անդրեա Առնոլդ
Անդրեա Առնոլդ, անգլիացի ռեժիսոր, դերասանուհի։
Կենսագրություն
Անդրեա Առնոլդը ծնվել է Դարթֆորդում, 1961 թվականին։ Եղել է ընտանիքի չորս երեխաներից ավագը։ Առնոլդը ծնվել է երբ մայրը 16 տարեկան էր, իսկ հայրը՝ 17, և նրանք ամուսնալուծվել են երբ Առնոլդը տակավին երիտասարդ էր։ Մայրը միայնակ է հոգացել ու խնամել չորս երեխաներին, ինչի մասին Առնոլդը հիշատակել է իր «Իշամեղու» կարճամետրաժ ֆիլմում։ Երբ նրան հարցնում են՝ արդյոք դա կենսագրական ֆիլմ է, նա պատասխանում է. «Մեծացել եմ ծառայողի ընտանիքում, կարծում եմ, կհասկանք՝ ինչ թեմաներից եմ գրում» ։ Դեռ փոքր հասակից նա գրել է մարդկային կյանքի դառը փորձությունների մասին։ Հարցազրույցներից մեկում նա պատմում է՝ ինչպես է տասը տարեկանում գրել պիես, որտեղ արտահայտել է իր «սարսափը» ստրկավաճառության մասին ։ Ավագ դպրոցից նա հեռացավ 16 տարեկանում, երբ որոշեց դառնալ դերասանուհի։ 18 տարեկանում մեկնում է Լոնդոն և աշխատում որպես "No. 73" մանկական հեռուստաներկայացման հաղորդավար և դերասանուհի։ Հետագա 10 տարիները նա աշխատում է հեռուստատեսությունում և շարունակում պատմություններ գրել։ Առնոլդը սովորում է Լոս Անջելեսի ամերիկյան կինո ինստիտուտում և փարձառություն ձեռք բերում կինոարտադրության ասպարեզում։ Կրթությունն ավարտելուց և Բրիտանիա մեկնելուց հետո դուստր է ունենում՝ Կարոլը և հեռուստատեսության համար սկսում է նկարահանել կարճամետրաժ ֆիլմեր ։
Արտաքին հղումներ
Կատեգորիա:Անգլիացի ռեժիսորներ Կատեգորիա:BAFTA մրցանակի դափնեկիրներ Կատեգորիա:Բրիտանացի հեռուստատեսային դերասանուհիներ
Ռուդոլֆ Աուգշտայն
Ռուդոլֆ Կարլ Աուգշտայն (Rudolf Karl Augstein, ), գերմանացի ամենահայտնի և հեղինակավոր լրագրողներից մեկը, «Շպիգել» (Der Spiegel` «հայելի») հայտնի ամսագրի հիմնադիրը։ 55 տարի շարունակ եղել է ամսագրի պատասխանատու խմբագիրը ։
Կենսագրություն
Ռուդոլֆ Աուգշտայնը ծնվել է կաթոլիկ ավանդական ընտանիքում։ Տան փոքր երեխան էր ։ Հայրը՝ Ֆրիդրիխ Աուգշտայնը գործարար էր, զբաղվում էր լուսանկարչական սարքավորումների արտադրությամբ և վաճառքով։ Ռուդոլֆի մանկությունը համընկավ այն տարիների հետ, երբ իշխանության գլուխ էին կանգնած նացիոնալ-սոցիալիստները։ Նրա հայրը գիտեր և բացատրում էր իր երեխաներին, որ Հիտլերի քաղաքականությունը նշանակում է պատերազմ և մահ Գերմանիայի համար։ «Finis Germaniae»՝ այս խոսքերը Ռուդոլֆ Աուգշտայնը լսել է մանկուց ։
1942 թվականին նա զորակոչվել է ռազմաճակատ և որպես ռադիստ ծառայության անցել հրետանային գնդում։
«Շպիգել» թերթում Աուգշտայնը հրապարակել է օկուպացիոն իշխանությունների ամբարտավանության, քաղաքական գործիչների կոռուպցիայի և պաշտոնյաների կողմից ցուցաբերվող արհամարհանքի դեմ ուղղված հոդվածներ։ Ավելի ուշ Աուգշտայնը նշել է՝
Այսինքն, ամսագրի անվան փոփոխմամբ, հրատարակումը չի դադարել։ Աուգշտայնի նպատակն է եղել գավառական հրատարակությունը բերել ազգային մակարդակի` ընդգրկելով բուռն քաղաքական հետազոտություններ և բացահայտումներ։ Արդեն 1950 թվականին «Շպիգելը» ամբողջ երկրով մեկ տարածեց այն լուրը, որ գերմանական մայրաքաղաքը Մայնի Ֆրանկֆուրտից Բոն տեղափոխվելիս կաշառվել են մի շարք պատգամավորներ։
Սկանդալից հետո գերմանացի հրատարակիչ Ջոն Յարը գնել է Շտեմպկի և Բարշա բաժնետոմսերը և Ռուդոլֆ Աուգշտայնի հետ միասին դարձել ամսագրի համահեղինակ։ 1952 թվականին Շպիգելը Հաննովեր ից տեղափոխվել է Համբուրգ։ Ռուդոլֆը «Յենս Դենիել Աուգշտայն» կեղծանվամբ քարոզարշավ է արել Կոնրադ Ադենաուեր ի արևմտամետ քաղաքականության դեմ։
1962 թվականին Գերմանիայի Դաշնային Հանրապետությունում սկանդալ է հասունացել, որն ունեցել է միջազգային ռեզոնանս և ստացել «Շպիգել ամսագրի գործ» անվանումը։ 1962 թվականի հոկտեմբերի 26-ին Դաշնային քրեական ոստիկանության Բոնի մասնաճյուղի քրեական ոստիկանության աշխատակիցները ներխուժել են Համբուրգի մամուլի տուն և հետախուզում իրականացրել 7 հարկերում գտնվող 170 խմբագրություններում։ Այդ ժամանակ ձերբակալվել են 7 խմբագիրներ։ Ռուդոլֆ Աուգշտայնը մեղադրվել է պետական դավաճանության մեջ և 103 օր անցկացրել բանտում։ Միայն 1965 թվականին Աուգշտայնի դեմ ուղղված դատական գործընթացը ավարտվել է։ Սկանդալի արդյունքում պաշտպանության նախարար Ֆրանց Յոզեֆը հրաժարական է տվել։ «Շպիգել»֊ը այս պատմության մեջ հաղթող դուրս եկավ, արժեքը ավելացավ, շրջանառությունն աճեց ։ [[Պատկեր:Augstein,Rudolf 1985 Hamburg.jpg|thumb|200px|Համբուրգ, 1985 թվական
Ռուդոլֆ Աուգսշտանը աշխարհի չեմպիոն Գարի Կասպարովի խաղի ժամանակ։]] 1980֊ական թվականները ամսագրի համար հարթ են անցել։ 1989 թվականին շրջանառությունը հաջողությամբ գերազանցել է մեկ միլիոնը, գովազդից ստացված եկամուտները ևս շարունակել են աճել։ 1993 թվականին ամսագրի լուրջ մրցակից է դարձել «Բուրդա» հրատարակչության «Ֆոկուս» ամսագիրը։ «Ֆոկուս» ամսագիրը նորովի էր ներկայացնում ժամանակակից թեմաները և հրապարակում նյութեր պարզ լեզվով։ Ռուդոլֆ Աուգշտայնը նշեց, որ «Շպիգել»-ը մնում է նույնը։ Նա արգելեց լրագրողներին գրել ավելի պարզ, իսկ դիզայներներին փոխել թերթի դիզայնը։
Ռուդոլֆ Աուգշտայնը մահացել է 2002 թվականի նոյեմբերի 7-ին թոքաբորբից։ 2002 թվականի նոյեմբերի 19-ին թաղվել է Զիլտ կղզում գտնվող Քայտումի գերեզմանոցում։
Ընտանիք
Ռուդոլֆ Աուգշտայնը ամուսնացել է հինգ անգամ։ Ունեցել է չորս երեխա ՝
Ծանոթագրություններ
Կատեգորիա:Երկրորդ համաշխարհային պատերազմի մասնակիցներ Կատեգորիա:Լրագրողներ Կատեգորիա:Գերմանացի լրագրողներ Կատեգորիա:Թոքաբորբից մահացածներ Կատեգորիա:Գերմանացի հրապարակախոսներ Կատեգորիա:Գերմանիայի քաղաքական գործիչներ Կատեգորիա:Գերմանացի հրատարակիչներ
Ռամ Քովինդ
Ռամ Քովինդ (राम नाथ कोविन्द, ), հնդիկ պետական և քաղաքական գործիչ։ 2017 թվականի հուլիսի 25-ից Հնդկաստանի նախագահ։
Կենսագրություն
Մինչ 1993 թվականին քաղաքական գործունեությամբ զբաղվելը, 16 տարի շարունակ աշխատել է որպես փաստաբան Դելիի Գերագույն դատարանում և Հնդկաստանի Գերագույն դատարանում ։
2015-2017 թվականներին զբաղեցրել է Բիհարա նահանգի 35-րդ նահանգապետի պաշտոնը ։ 1994-2006 թվականներին եղել է պետության խորհրդարանի վերին պալատի՝ Նահանգների խորհրդի անդամ։ 1998-2002 թվականներին եղել է Հնդկական անձեռնմխելի ժողովրդական կուսակցության կաստայի նախագահ։
Ծանոթագրություններ
Կատեգորիա:Հնդկաստանի նախագահներ Կատեգորիա:Պետության գործող ղեկավարներ Կատեգորիա:Հնդիկ պետական գործիչներ Կատեգորիա:Հնդկաստանի քաղաքական գործիչներ
Խոշտանգումներից և նվաստացնող վերաբերմունքից զերծ մնալու իրավունք
Խոշտանգում, որևէ անձի կողմից մեկ այլ անձի դիտավորյալ շատ լուրջ և դաժան տառապանքներ (ֆիզիկական և հոգեկան) պատճառելը։ Դա իրականացվում է որևէ մեկին պատժելու, վախեցնելու կամ տեղեկատվություն ստանալու նպատակով ։
Նվաստացնող վերաբերմունքը ծայրաստիճան ստորացուցիչ և անպարկեշտ վերաբերմունքն է։ Որպեսզի վերաբերմունքը համարվի նվաստացնող, անհրաժեշտ է հաշվի առնել մի շարք գործոններ։ Այդ գործոններին են պատկանում վերաբերմունքի տևողությունը, դրա ֆիզիկական և մտավոր ազդեցությունը, զոհի սեռը, տարիքը, խոցելիությունը և առողջությունը։ Այս հայեցակարգը հիմնված է արժանապատվության սկզբունքի վրա, որը բոլոր մարդկանց բնածին արժեքն ու իրավունքների և ազատությունների անքակտելի հիմքն է ։
Խոշտանգումներից և նվաստացնող վերաբերմունքից զերծ մնալու իրավունքը ամրագրող փաստաթղթերը
Խոշտանգումներից և նվաստացնող վերաբերմունքից զերծ մնալու իրավունքը մարդու ազատության և անձեռնմխելիության իրավունքների երաշխիքներից մեկն է։ Խոշտանգման, անմարդկային կամ նվաստացնող վերաբերմունքի կամ պատժի արգելքը ամրագրված է ՀՀ Սահմանադրության  26-րդ հոդվածում, որտեղ նշվում է, որ
Խոշտանգումների ցանկացած դրսևորում արգելվում է նաև «Մարդու իրավունքների և հիմնարար ազատությունների պաշտպանության մասին» Եվրոպական կոնվենցիայով, «Քաղաքացիական և քաղաքական իրավունքների» միջազգային դաշնագրով։ «Խոշտանգումների կամ անմարդկային և նվաստացնեող վերաբերմունքի արգելման կամ պատժի մասին» եվրոպական կոնվենցիան, որը ընդունվել է 1987 թ.-ին, միանգամայն նոր մոտեցում է ձևավորում մարդու իրավունքների միջազգային պաշտպանության խնդրի շուրջ։ Նոր մոտեցման կարևորագույն կետերց մեկն այն է, որ, ըստ Կոնվենցիայի, անդամ պետությունները պարտավոր են ցանկացած ժամանակ թույլատրել անկախ փորձագետներին այցելելու այն վայրեր, որտեղ պետական իշխանության մարմինների կողմից մարդիկ հարկադրաբար զրկված են ազատությունից (2 հոդվ.) : Իսկ ըստ ՄԱԿ-ի Գլխավոր վեհաժողովի կողմից 1984թ.-ին ընդունված «Խոշտանգումների և այլ դաժան, անմարդկային և արժանապատվությունը նվաստացնող վերաբերմունքի ձևերի  և պատժի մասին» կոնվենցիայի՝ անդամ պետությունները պարտավոր են  հետապնդելու այն մարդկանց, ովքեր իրականացրել են անմարդկային, արժանապատվությունը նվաստացնող գործողություններ։ Անդամ երկրները պարտավորվում են նաև հատուցել տուժած անձանց պատճառված վնասները։ «Մարդու իրավունքների և հիմնարար ազատությունների պաշտպանության մասին» եվրոպական կոնվենցիայի անդամ պետություններում՝ համաձայն մարդկային արժանապատվությունը նվաստացնող վերաբերմունքի սահմանադրական արգելքի, ուսուցիչներին արգելվում է հանրակրթական դպրոցներում մարմնական պատժի ենթարկել աշակերտներին։ Այդպիսի արգելքներից է, օրինակ՝ քանոնով կամ ցուցափայտով աշակերտին հարվածելը, կամ որպես կարգապահական պատիժ սննդից օգտվելուց զրկելը ։
Մարդու իրավունքների համընդհանուր հռչակագրում ամրագրված իրավունքներն ու ազատությունները միջազգային իրավունքների գիտության մեջ դասակարգվում են երեք խմբի (1.անձնական իրավունքներ ու ազատություններ, 2.քաղաքական իրավունքներ և ազատություններ, 3.տնտեսական, սոցիալական և մշակութային կյանքին վերաբերող իրավունքներ և ազատություններ), որտեղ առաջին խմբին է դասվում նաև խոշտանգումից կամ դաժան, անմարդկային, արժանապատվությունը նսեմացնող վերաբերմունքից ու պատժից զերծ մնալու իրավունքը (հոդվ. 7) :
Խոշտանգումների դեմ կոմիտե
Մարդու իրավունքների միջազգային պաշտպանության բնագավառում մեծ նշանակություն ունեն մարդու իրավունքների պաշտպանության կոնվենցիոն մեխանիզմները կամ մարմինները, որոնց թվին է դասվում նաև «Խոշտանգումների դեմ կոմիտեն»։
Խոշտանգումների դեմ կոմիտեն ստեղծվել է 1987թ.-ին «Խոշտանգումների, դաժան, անմարդկային և արժանապատվությունը նսեմացնող վերաբերմունքի և պատժի մասին» միջազգային կոնվենցիայի 17-րդ հոդվածին համապատասխան ։ Կոմիտեն բաղկացած է 10 փորձագետներից, որոնք մարդու իրավունքների բնագավառում ճանաչված հեղինակություններ են և ընտրվում են անդամ պետությունների կողմից ներկայացված թեկնածուների թվից՝ չորս տարի ժամկետով։ Կոմիտեն անմիջականորեն ստանում է ոչ կառավարչական և տարածաշրջանային միջկառավարական կազմակերպությունների կողմից տրված բողոքներն ու հաղորդագրությունները։ Հենց այս հանգամանքն էլ հանդիսանում է Կոմիտեի առանձնահատկությունը։ Կոմիտեն ՄԱԿ-ի Գլխավոր վեհաժողովին ամենաամյա զեկույց է ներկայացնում իր կողմից կատարված աշխատանքների մասին։ Կոմիտեի աշխատանքի կազմակերպման հիմնական ձևը անդամ պետությունների կողմից կոնվենցիայի դրույթների իրականացման վերաբերյալ զեկույցների քննարկումն է (հոդվ. 19) : Ամեն չորս տարին մեկ անդամ պետությունները ներկայացնում են զեկույց Կոնվենցիայի դրույթների իրականացման վերաբերյալ, ինչը իրականացվում է ՄԱԿ-ի Գլխավոր քարտուղարի միջոցով ։
Ի տարբերություն մարդու իրավունքների միջազգային պաշտպանության բնագավառում գործող մյուս կոնվենցիոն մարմինների, Կոմիտեն խոշտանգումների, դաժան, անմարդկային, արժանապատվությունը նսեմացնող վերաբերմունքի կապակցությամբ անդամ պետությունների տարածքում, վերջիններիս համաձայնությամբ, կարող է նախաձեռնել սեփական հետաքննություն (արտագնա առաքելություն)։ Դա նպատակ ունի տեղում վկաներից ու ականատեսներից ցուցմունքներ վերցնել մարդու իրավունքների կոպիտ ոտնահարումների կապակցությամբ։ Իրականացվող գործընթացների արդյունքում Կոմիտեն տալիս է եզրակացություն, որն էլ ներկայացվում է համապատասխան իրավախախտ պետությանը ։
Խոշտանգումների զոհերին կամ նրանց ընտանիքների անդամներին մարդասիրական, իրավաբանական, նյութական օգնություն ցույց տալու նպատակով 1981թ.-ին ստեղծվել է խոշտանգումների զոհերի ՄԱԿ-ի բարի կամքի հիմնադրամը, որը գործում է ՄԱԿ-ի Գլխավոր քարտուղարի անմիջական ղեկավարության ներքո ։
Մարդու իրավունքների եվրոպական համակարգ
Մարդու իրավունքների եվրոպական համակարգի մաս է հանդիսանում «Խոշտանգումների, դաժան, անմարդկային վերաբերմունքի և պատժի նախազգուշացման մասին» եվրոպական կոնվենցիայի համաձայն հիմնադրված Եվրոպական կոմիտեն, որի խնդիրները ունեն կանխարգելիչ բնույթ։ Ազատազրկվածների բողոքները ուսումնասիրելու նպատակով Կոմիտեի անդամները (առնվազն երկու հոգի) օգնականների և փորձագետների ուղեկցությամբ այցելում են ազատազրկման վայրեր։ Ըստ ստացված տեղեկության՝ մշակում են հանձնարարականներ, որոնք նպատակ ունեն առավել արդյունավետ դարձնել ազատազրկման դատապարտված անձանց իրավունքների պաշտպանությունը խոշտանգումներից, դաժան, անմարդկային և արժանապատվությունը նվաստացնող վերաբերմունքից և պատժից։ Կոմիտեի անդամներին իրենց իրավասության շրջանակներում կարող են այցելել կոնվենցիայի անդամ պետության ցանկացած ազատազրկման վայր։ Նրանք նաև իրավունք ունեն իրենց հետաքրքրող ցանկացած ազատազրկված անձի վերաբերյալ հայթայթել և ներկայացնել անհրաժեշտ տեղեկատվություն ։
Մարդու իրավունքների ամերիկյան համակարգ
Մարդու իրավունքների պաշտպանության ամերիկյան համակարգը միջազգային իրավական ակտերի և հռչակված իրավունքների ու ազատությունների քանակությամբ չի զիջում եվրոպական համակարգին։ Ամերիկյան պետությունների կազմակերպության կողմից մշակվել և ընդունվել են մի շարք համաձայնագրեր, որոնց թվում է նաև «Խոշտանգումների կանխարգելման և պատժի մասին» կոնվենցիան ։
Մարդու իրավունքների աֆրիկյան համակարգ
Մարդու իրավունքների պաշտպանության աֆրիկյան համակարգում կարևոր նշանակություն ունի «Մարդու և ժողովուրդների իրավունքների մասին» աֆրիկյան խարտիան, որն ընդունվել է 1981թ.-ի հոկտեմբերի 21-ին Նայրոբիում ՝ Պետությունների գլուխների և կառավարությունների 18-րդ նստաշրջանում։ Այն ուժի մեջ է մտել 1986թ.-ի հոկտեմբերի 21-ին։ Աֆրիկյան պետությունները, ի տարբերություն ամերիկյան պետությունների, չկրկնօրինակեցին արդեն գոյություն ունեցող միջազգային համաձայնագրերի դրույթները։ Նրանք շարադրեցին մարդու իրավունքների իրենց սեփական տեսակետն ու փիլիսոփայությունը։ Վերջինիս հիմքը հանդիսանում են «ազատությունը, հավասարությունը, արդարությունը և արժանապատվությունը», որոնք աֆրիկացիների կողմից ավանդաբար համարվում էին կենսական ձգտումների հիմնական նպատակներ։ Ըստ Խարտիայի 5-րդ հոդվածի՝ յուրաքանչյուր ոք ունի անհատի արժանապատվության հարգման և իր օրինական կարգավիճակը ճանաչելու իրավունք ։ Մարդու շահագործման և նվաստացման բոլոր ձևերը, հատկապես խոշտանգումները, ստրկությունն ու ստրկավաճառությունը, դաժանությունը, անմարդկային և ստորացնող պատիժն ու վերաբերմունքը արգելված են ։
Միջազգային մարդասիրական իրավունք
Միջազգային մարդասիարական իրավունքի կողմից մարդու իրավունքների պաշտպանությունը ունի որոշակի առանձնահատկություններ, քանի որ այն կապված է զինված ընդահարումների հետ։ Հատկանշականն այն է, որ միջազգային մարդասիրական իրավունքով պաշտպանվում են առանձին կատեգորիայի անձանց իրավունքներն ու ազատությունները։ Այդ կատեգորիայի անձանց խմբի մեջ են գործող բանակների վիրավորներն ու հիվանդները, ծովային և զինված ուժերում վիրավորները, հիվանդները և նավաբեկյալները, ռազմագերիները, քաղաքացիական բնակչությունը։ Ըստ Ժնևյան կոնվենցիայի ՝ նշված անձինք համարվում են հովանավորվող անձինք, որոնք պետք է օգտվեն հարգանքի և պաշտպանության իրավունքից։ Հիվանդների ու վիրավորների նկատմամբ արգելվում են կատարել հետևյալ գործողությունները.
Արտաքին հղումներ
Կատեգորիա:Մարդու իրավունքներ
Իրանի գյուղատնտեսական ջիհադի նախարարություն
Իրանի Իսլամական Հանրապետության գյուղատնտեսական ջիհադի նախարարություն, Իրանի Իսլամական Հանրապետության պետական գործադիր իշխանության մարմին, որը գյուղատնտեսության բնագավառում իրականացնում է պետական քաղաքականության մշակման և նորմատիվ-իրավական ակտերի կարգավորման գործառույթները։
Պատմություն
Իրանի Իսլամական Հանրապետության գյուղատնտեսական ջիհադի նախարարության պատմությունը սկսվում է Գյուղատնտեսության և առևտրի գլխավոր վարչությունից, որը հիմնադրվել է 1890 թվականին Մոզաֆերեդին շահ Քաջարի հրամանագրով։ 1930 թվականին վերափոխվել է Հողագործության և առևտրի նախարարություն ։
1941 թվականին Հողագործության և առևտրի նախարարությունը վերակազմավորվել է և բաժանվել երկու գերատեսչությունների` Գյուղատնտեսության նախարարություն և Առևտրի նախարարություն։
1967 թվականին Գյուղատնտեսության նախարարության հիման վրա ստեղծվել են չորս գերատեսչություններ` Գյուղատնտեսության նախարարություն, Հողային բարեփոխումների նախարարություն, Բնական պաշարների նախարարություն և Գյուղատնտեսական արտադրության նախարարություն։
1971 թվականին Գյուղատնտեսության և բնական պաշարների նախարարությունը միավորվել է և դարձել «Գյուղատնտեսության և բնական պաշարների նախարարություն։
1977 թվականին Գյուղատնտեսության և բնական պաշարների նախարարությունը և Գյուղական համագործակցության նախարարությունը միավորվել են՝ դառնալով Գյուղատնտեսության և գյուղական շրջանների զարգացման նախարարություն։
Գեորգ Ելինեկ
Կենսագրություն
Գեորգ Ելինեկը ծնվել է 1851 թվականի հունիսի 16-ին Լայպցիգում՝ Ադոլֆ Ելինեկի ընտանիքում, ով եղել է հայտնի քարոզիչ Վիեննայի հրեական համայնքում։
1867-1872 թվականներին Գեորգ Ելինեկը իրավունք, արվեստի պատմություն ու փիլիսոփայություն է սովորել Վիեննայի համալսարանում, ինչպես նաև Հայդելբերգի ու Լայպցիգի համալսարաններում։
Իրանի գյուղատնտեսական ջիհադի նախարարություն
Պատմություն
2000 թվականի դեկտեմբերի 26-ին Գյուղատնտեսության և գյուղական շրջանների զարգացման նախարարությունը և ստեղծագործական ջիհադի նախարարությունը միավորվել են՝ դառնալով Իրանի Իսլամական Հանրապետության գյուղատնտեսական ջիհադի նախարարություն։
Գեորգ Ելինեկ
Կենսագրություն
1872 թվականին Գեորգ Ելինեկը Լայպցիգի համալսարանում պաշտպանել է դիսերտացիա «» («Իրավունքի, անարդարության ու պատժի սոցիալ-բարոյագիտական նշանակությունը») թեմայով՝ դառնալով փիլիսոփայական գիտությունների դոկտոր, իսկ 1874 թվականին Վիեննայում ստացել է իրավաբանական գիտությունների դոկտորի աստիճան։
Մարիա Գարտունգ
Մարիա Ալեքսանդրովնա Գարտունգ (Мария Александровна Гартунг, մինչ ամուսնությունը՝ Պուշկինա, ), Ալեքսանդր Պուշկինի և Նատալյա Պուշկինայի (ծննդյան ազգանունը՝ Գոնչարովա) ավագ դուստրը։
Գեորգ Ելինեկ
Կենսագրություն
Գեորգ Ելինեկը 1879 թվականին անցել է հաբիլիտացիայի գործընթացը՝ դառնալով Վիեննայի համալսարանի պրոֆեսոր։ Դրանից հետո նա Վիեննայի համալսարանում զբաղեցրել է փիլիսոփայական իրավունքի պրոֆեսորի պաշտոն, իսկ 1881 թվականին նշանակվել է պետական քննական հանձնաժողովի անդամ։ 1882 թվականին լույս է տեսել Գեորգ Ելինեկի հիմնարար աշխատությունը՝ «» («Պետության ունիֆիկացման տեսություն»)։ Դրանից հետո նա դարձել է սահմանադրական իրավունքի ադյունկտ-պրոֆեսոր Վիեննայի համալսարանում։
Մարիա Գարտունգ
Կենսագրություն
Մարիա Ալեքսանդրովնան ծնվել է 1832 թվականի մայիսի 19-ին Պետերբուրգում, Ֆուրշտատի փողոցում, Ալիմովների տանը։
Իրանի գյուղատնտեսական ջիհադի նախարարություն
Նախարարության գործառույթներ
Նախարարությունը պետական քաղաքականության և նորմատիվ-իրավական կարգավորման մշակման համար գործառույթներ է իրականացնում գյուղատնտեսության այնպիսի բնագավառներում, ինչպիսիք են՝
Մարիա Գարտունգ
Կենսագրություն
Հունիսի 7-ին աղջկան կնքել են Սերգիևյան վանական համալիրում։ Չափաբերական մատյաի 50-րդ գրառման մեջ գրված է, որ կնքահայրերը եղել են Սերգեյ Լվովիչ Պուշկինը, Նատալյա Իվանովնա Գոնչարովան, Աֆանասի Նիկոլաևիչ Գոնչարովը, Եկատերինա Իվանովնան Զագրյաժսկայան ։ Անունն ստացել է ի պատիվ Ալեքսանդր Սերգեևիչի տատիկի՝ Մարի Ալեքսեևնա Գաննիբալի։
Գեորգ Ելինեկ
Կենսագրություն
1889 թվականին Գեորգ Ելինեկը թողնում է ակադեմիական ծառայությունը Ավստրո-Հունգարիայում և դարձել Շվեյցարիայի Բազելի համալսարանի պրոֆեսոր։
1891 թվականին նա տեղափոխվում է Գերմանիա և որպես սահմանադրական ու միջազգային իրավունքի պրոֆեսոր աշխատանքի անցել Հայդելբուրգի համալսարանում։
1900 թվականին լույս է տեսել Գեորգ Ելինեկի «» («Ընդհանուր ուսմունք պետության մասին») աշխատության առաջին հրատարակությունը, որ հայտնի է նաև «» («Ժամանակակից պետության իրավունք») խորագրով։
Գեորգ Ելինեկը մահացել է 1911 թվականի հունվարի 12-ին Հայդելբերգում։
Ընտանիք
Նրանք ունեցել են վեց երեխա, որ ծնվել են 1884 և 1896 թվականների միջև։ Նրանցից երկուսը մահացել են մանուկ հասակում։ Ելինեի որդին՝ Վալտերը, և դուստրը՝ Դորան, նացիստների օրոք տեղավորվել են Տերեզիենշտադտի համակենտրոնացման ճամբարում, իսկ կրտսեր որդին՝ Օտտոն, տանջամահ է արվել Գեստապոյում 1943 թվականին։
Գիտական գործունեություն
Գեորգ Ելինեկը ոչ սուվերեն պետությունների մասին տեսության (անսահմանափակ, լիարժեք սուվերենության տեսություն, ֆեդերալիզմի ունիտար, ցենտրիստական տեսություն) հիմնադիրն է, որի համաձայն միասնական պետության ողջ տարածքում կարող է գոյություն ունենալ միայն մեկ սուվերենություն։ Պետությունը, որ մտնում է դաշնության կազմի մեջ կամ միացվում է կայսրությանը, թեև պահպանում է որոշակի ինքնիշխանություն, սակայն լիովին կորցնում է սուվերենությունը։
Նա առաջ է քաշել նաև պետության՝ իր իսկ հրապարակած իրավական նորմերի միջոցով ինքնասահմանափակման հայեցակարգը, որ բավականին առաջադիմական էր իր ժամանակի համար։
Գեորգ Ելինեկը պետությունը բնորոշել է որպես անհատների ամբողջական միասնություն, որ օժտված է իրավաբանական սուբյեկտի որակներով ու կամքով և իրավունքների կրող է ։ Նա կարծում էր, որ պետությունը պիտի ուսումնասիրել միաժամանակ և՛ որպես հասարակական հատուկ կազմավորում, և՛ որպես իրավական երևույթ։ Դրան համապատասխան՝ նրա ուսմունքն ուներ երկու կողմ՝ սոցիալական ու իրավական։ Այդ պատճառով էլ Ելինեկին հաճախ համարում են գերմանական իրավունքի սոցիոլոգիայի հիմնադիր։
Գեորգ Ելինեկի ամենահայտնի աշխատանքներից մեկը 1895 թվականին գրված էսսեն է Մարդու ու քաղաքացու իրավունքների հռչակագրի մասին, որում նա զարգացրել է մարդու իրավունքների մասին տեսության ունիվերսալության գաղափարը։ Ի հակադրություն Էմիլ Բուտմիի՝ Ելինեկը Մարդու ու քաղաքացու իրավունքների հռչակագիրը, ինչպես նաև Ֆրանսիական մեծ հեղափոխությունը համարում է XIX դարի քաղաքական պատմության շրջադարձային իրադարձություններ՝ դրանք դիտելով ոչ թե միայն Ֆրանսիայի պատմության շրջանակներում, այլ նմանեցնելով Անգլիայի ու ԱՄՆ-ի հեղափոխական գաղափարներին ու շարժումներին։